Na osnovu člana 17 stav 4 Zakona o održavanju stambenih zgrada ("Sl. list CG", br. 41/16 , 84/18,111/22 i 140/22), člana 27 stav 1 tačka 10 i člana 38 stav 1 tačka 15 Zakona o lokalnoj samoupravi ("Sl. list CG", br. 2/18, 34/19, 38/20, 50/22 i 84/22), člana 46 Zakona o finansiranju lokalne samouprave („Sl. list CG“, br. 3/19 i 86/22), člana 36 stav 1 tačka 20 Statuta opštine Mojkovac („Sl. list CG - opštinski propisi“, br. 29/18 i 37/22) i člana 2 stav 1 Odluke o sufinansiranju i obezbjeđenju otplate kreditnih sredstava za adaptaciju zajedničkih djelova stambenih zgrada za kolektivno stanovanje na teritoriji opštine Mojkovac (“Sl. list CG”, br. 37/22), Skupština opštine Mojkovac, na sjednici održanoj dana 18. maja 2023. godine, donijela je

ODLUKU 
o davanju garancija opštine Mojkovac
za otplatu kreditnih sredstava stambenih zgrada
 
Član 1
Odobrava se davanje garancija opštine Mojkovac za kreditna zaduženja stambenih zgrada, povodom uzimanja kredita na ime stambenih zgrada, u Prvoj Banci Crne Gore, u iznosu od 27.345,36 € + godišnja kamatna stopa.

Član 2
Namjena kreditnih sredstava je adaptacija fasada i krovova stambenih zgrada za kolektivno stanovanje, prema usvojenim ponudama iz Javnog konkursa.

Član 3
Opština Mojkovac daje garancije za kreditna zaduženja stambenih zgrada, u skladu sa uslovima javnog konkursa za sljedeće stambene zgrade:
· Stambenu zgradu Prva lamela br. 9, ulica Trg Ljubomira Bakoča, u iznosu od 5.985,68 €  na period od 48 mjeseci + godišnja kamatna stopa;
· Stambenu zgradu br. 23, ulica Svetozara Drobnjaka, u iznosu od 7.240,74€ na period od 48 mjeseci + godišnja kamatna stopa;
· Stambenu zgradu B5/A, Mikronaselje, u iznosu od 4.000,00 €  na period od 48 mjeseci + godišnja kamatna stopa;
· Stambenu zgradu Solidarnost, ulaz br. 1, ulica Mališe Damjanovića, u iznosu od 10.118,94€ na period od 48 mjeseci + godišnja kamatna stopa.

Član 4
Predsjednik opštine Mojkovac će sa svakim subjektom  za čije se zaduženje daju garancije opštine Mojkovac potpisati Ugovor o međusobnom regulisanju prava i obaveza u vezi sa datom garancijom. 

Član 5
Ova odluka stupa na snagu osmog dana od dana objavljivanja u „Službenom listu Crne Gore – opštinski propisi“, a primjenjivaće se od dana davanja saglasnosti od strane Vlade Crne Gore.

Broj: 05-040/23-145
Mojkovac, 18. maj 2023. godine
SKUPŠTINA OPŠTINE MOJKOVAC
   PREDSJEDNIK
                                                                                                                                       Marko Janketić

